## Rólunk

A Csudijó Étterem, Magyarország egyik legszebb vidékén, a festői Pitypangtövis hegy lábánál csörgedező Csicseri patak partján található. A fáradt utazó nálunk megtalálhatja mindazt, amire vágyik: kiváló ételeink Mindróf Benedek mesterszakácsunk kifinomult ízvilágát dicsérik, a desszerteket a környék méltán világhíres Mézmanna cukrászata szállítja számunkra, a helyben készült pitypangtövisi kézműves sörök telt aromája pedig rabul ejti kostolójukat. Ha nem csak egy mennyei ebédre látogat meg minket, hanem szívesen időzne még a környék mesebéli tájain, akkor panziónkban minden igényt kielégítő otthonos apartmanjaink várják a családokat, párokat vagy épp a magányos vándort. Térjen be hozzánk, hogy vendéglátásunkkal Önnek is Csudijó napot varázsolhassunk!

## Ízelítő étlapunkról

#### TEJSZÍNES-MUSTÁROS CSIRKE ALMÁVAL

A csirkét vajon megpirítjuk, sóval és borssal ízesítjük. Hozzáadjuk a megtisztított hagymát, a feldarabolt zellert, és néhány percig együtt pirítjuk, majd felöntjük a borral és az alaplével. A kimagozott, gerezdekre vágott almákat megpirítjuk. Tejszínes kukoricalisztet, mustárt és a tárkonyt keverve a pecsenyeléhez mártást készítünk. A hús-, a zöldség- és az alma darabokat beleforgatjuk a mártásba, majd forrón, friss kenyérrel kínáljuk.

#### LECSÓ KOLBÁSZCSIPSSZEL

A hajszálvékonyra szeletelt kolbászt forró serpenyőben ropogósra sütjük. Kolbászzsíron megfonnyasztjuk az apróra vágott vöröshagymát, majd megszórjuk és elkeverjük a pirospaprikával. Feldarabolt paprikát és paradicsomot adunk hozzá. Megsózzuk, megborsozzuk ízlés szerint. A frissen elkészült lecsót a ropogós kolbászcsipsszel megszórva tálaljuk, friss kenyeret és főtt rizst kínálunk mellé.

#### BÖGRÉBEN SÜLT PARADICSOMOS TÉSZTA

A tésztát kifőzzük, leszűrjük, és olívaolajjal összekeverjük. Egy bögrébep izzaszószt kanalazunk, megszórjuk felkockázott mozzarellával, felaprított bazsalikommal, majd ismét paradicsomszószt és mozzarellát teszünk rá. A kifőtt tésztával körberakjuk az edényünket, meglocsoljuk paradicsomszósszal, majd sütőbe rakjuk. A kisült a tésztát tányérra borítjuk és forrón tálaljuk.

#### TORTELLINIS PARADICSOMLEVES

Lábasban olívaolajon megfonnyasztjuk a kétféle felpirított hagymát, és babérleveleket adunk hozzá. A hagymás keverékbe forgatjuk a darabolt paradicsomot, lecsipkedett bazsalikom leveleket adunk hozzá, sózzuk, borsozzuk. A levest joghurttal dúsítjuk és tortellinivel gazdagítjuk. Melegen, egy kevés aprított bazsalikommal és leforgácsolt parmezánnal megszórva tálaljuk.

## Legnépszerűbb étel az étlapunkról az elmúlt évben

## Vendégkönyv

Ossza meg másokkal, hogy mi tetszett nálunk, és mondja el nekünk, hogy mivel tehetnénk még kellemesebbé itt létét legközelebb!

Bejegyzés: